ANDREW WOMMACK EVANKELIUMIN ÄÄRELLÄ
OPETUSTA ELIASTA 17/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan edelleen opetustani 1. kuningasten kirjasta ja Eliasta.
Aiheesta on saatavilla upouusi kirja ja työkirja.
Olen opettanut tästä jo 20 vuotta, mutta kirjat ovat uusia.
Kannattaa hankkia ne, sillä tämä opetus on voimallista.
Jumala on käyttänyt näitä totuuksia elämässäni, ja Hän puhuu edelleen, -
kun käyn niitä uudestaan läpi ja opetan niistä.
1. kuningasten kirjan luvun 19 asiat, ovat erityisen voimallisia, -
koska siinä Elia epäonnistui niin pahasti. Sitä ei voi puolustella.
Ainoa selitys sille ovat hänen sanansa jakeessa 1. Kun. 19:4 -
"Jo riittää, Herra; ota minun henkeni, sillä minä en ole isiäni parempi".
Elia epäonnistui, koska ei luottanut Jumalaan ja Hänen Sanaansa, -
vaan alkoi luottaa itseensä ja omiin suuriin tekoihinsa.
Hän alkoi uskoa olevansa parempi kuin kukaan ennen häntä.
Snl. 16:18 "Kopeus käy kukistumisen edellä, ylpeys lankeemuksen edellä."
Ylpeys on tie tuhoon. Elia oli ollut rohkea ja vastustanut kaikkia, -
mutta kun kuningatar uhkasi häntä viestillä, ei siis edes miekalla, -
Elia pakeni, koska näki sielunsa silmin itsensä kuolleena -
kuin nuo Baalin profeetat. Elia siis epäonnistui täysin, -
mutta silti Jumala rakasti häntä ja teki ihmeen, -
jotta Elia pääsi Jumalan vuorelle.
Siellä Jumala ilmestyi hänelle jakeessa 1. Kun. 19:9 -
"Siellä hän meni luolaan ja oli siinä yötä. Ja katso, Herran sana -
tuli hänelle; hän kysyi häneltä: 'Mitä sinä täällä teet, Elia?'"
Nostin tämän tärkeän asian esiin viime jaksossa.
Elian ei olisi pitänyt olla Horeb- vuorella, vaan Samariassa -
johtamassa herätystä, jonka Jumala oli aloittanut lähettämällä tulen alas.
Hän oli väärässä paikassa, ja Jumala kysyi, mitä hän siellä teki.
Jotkut meistä ovat väärässä paikassa ja pettyvät, kun Jumala ei käytä heitä.
Jumala tarjoaa Elialle mahdollisuuden palata oikeaan paikkaan -
täyttämään Jumalan antama kutsu.
Elia vastaa jakeessa 10: "Minä olen kiivailemalla kiivaillut Herran, -
Jumalan Sebaotin, puolesta. Sillä israelilaiset ovat hyljänneet sinun -
liittosi, hajottaneet sinun alttarisi ja tappaneet miekalla sinun profeettasi.
Minä yksin olen jäänyt jäljelle, mutta minunkin henkeäni he väijyvät, -
ottaaksensa sen." Tämä ei ollut totta.
Jakeessa 1. Kun. 18:13 Obadja sanoi: -
"Eikö herralleni ole kerrottu, mitä minä tein, kun Iisebel tappoi Herran -
profeetat: kuinka minä piilotin luolaan sata Herran profeettaa, -
viisikymmentä kerrallaan, ja elätin heitä leivällä ja vedellä?"
Elialle oli siis kerrottu, että sata Herran profeettaa oli jäljellä.
Elia tiesi valehtelevansa, mutta tältä hänestä tuntui.
Hän tunsi olevansa ainoa. Kuuntele, kuinka ylpeä hän on: -
"Minä olen kiivaillut puolestasi mutta Sinä, Jumala, petit minut.
Vain minä olen jäljellä."
Jos joku alkaa kuvitella olevansa oikeamielisempi kuin Jumala, -
hänellä on pahoja ongelmia. Törmään tähän jatkuvasti.
Eräskin pariskunta oli vilpitön, mutta he olivat vilpittömästi väärässä.
Heidän yrityksensä kaatui, vaikka Jumala oli aloittanut sen.
Mies koki Jumalan pettäneen heidät eikä kyennyt luottamaan Häneen.
Jos sanot olevasi vihainen Jumalalle, koska Jumala petti sinut, -
väität toimineesi paremmin kuin Hän ja olevasi oikeamielisempi kuin Hän.
Ansaitsisit parempaa. Kerroin tuolle miehelle, -
että Jumala voi siunata yritystä, mutta Hän ei hallitse sitä.
Yritys vallattiin vihamielisesti, eikä Jumala toimi niin.
Jumala ei hallitse kaikkea elämässämme itsevaltiaan tavoin.
Meidänkin teoillamme on väliä. Ei niin, että mies olisi tehnyt -
jonkin synnin tai virheen, joka olisi kaatanut yrityksen, -
vaan yrityksen valtaus oli paholaisen hyökkäys. Jumala ei pettänyt miestä.
Jumala ei pettänyt Eliaakaan, mutta Elia sanoi: -
"Minä olen kiivaillut Herran puolesta, mutta Sinä petit minut.
Olen ainoa, joka palvelee Sinua." Hän tiesi, ettei se ollut totta.
Masentuneina ihmiset usein sanovat noin tietäen, ettei se ole totta.
He tuntevat sen niin voimakkaasti.
Jos ihmiset tuntevat jotakin vahvasti, he eivät välitä totuudesta.
"Mutta minusta tuntuu siltä". Tosiasioilla ei ole väliä.
Jos toimit näin, kärsit Elia- syndroomasta ja olet Elian tavoin -
matkalla kohti epäonnistumista. Tämä on väärä vastaus.
Hän tiesi, että oli sata Herran profeettaa, mutta koki olevansa ainoa.
Ehkä hän ajatteli, ettei kukaan muu ollut uskaltanut vastustaa Ahabia, -
herättänyt ketään kuolleista tai saanut tulta iskemään taivaasta.
En tiedä, miten hän ajatteli asian, mutta hän tiesi totuuden.
Silti hän sanoi: "Minä yksin olen jäänyt jäljelle". Se oli valhetta ja petosta.
Tiedän, että jotkut teistä tietävät sydämessään, -
että asioiden tulisi olla toisin, mutta he antavat tunteidensa hallita.
Jotkut sanovat masentuneina: "Mikään ei koskaan onnistu minulta."
Se ei ole totta. Olette onnistuneet jossakin asiassa.
Ihmiset kaikkialla maailmassa ottaisivat mielellään ongelmanne.
Jotkut USA:ssa valittavat: "Ansaitsen vain 30 000 vuodessa."
Useimmat maailmassa olisivat iloisia, jos ansaitsisivat niin paljon.
Te vain valitatte, että olette köyhiä ja ettei mikään onnistu.
Monet vaihtaisivat oman elämänsä roskalaatikossa teidän ongelmiinne.
Olen nähnyt tällaisia ihmisiä ja tiedän, miten he elävät.
Järjellä ajatellen tiedätte, etteivät asiat ole niin huonosti, -
mutta teille se, miltä teistä tuntuu, on tärkeämpää kuin tosiasiat.
Eräs raamattukouluni opiskelija teki kasetin ja antoi sen minulle.
Kuuntelin sitä ajaessani autolla. Hän kertoi ystävästään, -
jolla oli kapinoiva tytär. Kasetin tehnyt nainen tunsi vanhemmat.
Hän yritti auttaa tytärtä, joka valitti, että häntä kohdeltiin huonosti.
Vanhemmat olivat kuulemma torjuneet hänet -
rangaisseet häntä kohtuuttomasti ja vaatineet häneltä liikoja.
Nainen sanoi nauhalla tuntevansa vanhemmat ja tietävänsä, -
että he rakastivat tytärtään ja yrittivät toimia hänen parhaakseen.
Tytön käsitys asioista oli siis täysin väärä.
Hän koki, että vanhemmat halusivat vain olla hänelle ilkeitä.
Nainen tunsi vanhemmat, ja tytär oli väärässä, -
mutta sitten hän sanoi, ettei tosiasioilla ollut väliä.
Tyttären oma käsitys asioista oli totta hänelle.
Hän alkoi opastaa tyttöä antamaan vanhemmilleen anteeksi -
ja rakastamaan heitä, vaikka he toimivat väärin.
Silloin suutuin niin, että kiskoin kasetin ulos soittimesta -
ja heitin sen ulos ikkunasta. Eihän niin pitäisi tehdä, mutta tein kuitenkin.
Joistakin ihmisistä tuntuu, ettei kukaan rakasta heitä.
Siksi he kokevat olonsa masentuneiksi ja lannistuneiksi, -
vaikka totuus on, että on ihmisiä, jotka rakastavat heitä.
Monet teistä ajattelevat vain sitä, miltä teistä tuntuu.
Tosiasioilla ei ole teille mitään väliä. Teillä on Elia-syndrooma, -
ja olette matkalla kohti romahdusta. Ottakaa peukalo pois suusta -
ja alkakaa toimia sen mukaan, minkä tiedätte olevan totta.
Tunteista voi toipua.
Välillä joudun ratkomaan ongelmia, kun tulen toimistolle.
Eräänäkin päivänä jouduin ratkomaan kolme ongelmatilannetta -
raamattukoulussa ja toimistossa.
Sen jälkeen halusin käpertyä kuoreeni kuin uhattu kilpikonna.
Olisin halunnut eristäytyä ja mietin, miksi ihmeessä teen tätä työtä.
Tältä minusta tuntui. En halua selvitellä ihmisten ongelmia.
Mikseivät he voi vain tulla toimeen?
Minusta tuntuu joskus tuolta, mutta tiedän, ettei se ole totta.
Tiedän, että Jumala on avannut minulle nämä mahdollisuudet.
Minun täytyy vain käsitellä tunteeni, ja sinun tulee tehdä samoin.
Eliankin olisi pitänyt. Hän tiesi, mikä oli totta, -
mutta hänestä tuntui, että hän oli ainoa, joka enää palveli Jumalaa.
Siksi hän halusi Jumalalta sääliä.
Jumala rakastaa sinua, muttei sääli. Kaikista tilanteista on tie ulos.
1. Kor. 10:13 "Teitä ei ole kohdannut muu kuin inhimillinen kiusaus; -
ja Jumala on uskollinen, hän ei salli teitä kiusattavan yli voimienne, -
vaan salliessaan kiusauksen hän valmistaa myös pääsyn siitä, -
niin että voitte sen kestää."
"Inhimillinen" tarkoittaa sellaista, jonka kaikki ovat joskus kokeneet.
Jumala on valmistanut sinulle tien kiusauksen läpi voittoon, -
ja rakastaa sinua, muttei sääli. Jos vain voitat tunteesi -
alat toimia uskossa ja vahvistat itseäsi, voit voittaa nämä asiat.
Herra kysyi Elialta: "Mitä teet täällä?" ja Elia alkoi selitellä, -
kuinka oli ainoa Jumalan palvelija ja muutenkin niin hyvä. Valhetta kaikki.
1. Kun. 19:11 "Hän sanoi: 'Mene ulos ja asetu vuorelle Herran eteen'.
Ja katso, Herra kulki ohitse, ja suuri ja raju myrsky, joka halkoi vuoret -
ja särki kalliot, kävi Herran edellä; mutta ei Herra ollut myrskyssä.
Myrskyn jälkeen tuli maanjäristys; -
mutta ei Herra ollut maanjäristyksessä.
Maanjäristyksen jälkeen tuli tulta; mutta ei Herra ollut tulessa.
Tulen jälkeen tuli hiljainen tuulen hyminä. Kun Elia sen kuuli, -
peitti hän kasvonsa vaipallansa, meni ulos ja asettui luolan suulle.
Ja katso, hänelle puhui ääni ja sanoi: 'Mitä sinä täällä teet, Elia?'"
Herra toisti saman kysymyksen. Tämä on mielenkiintoista.
Elia vastasi ensimmäiseen kysymykseen selittelemällä, -
että oli ainoa Jumalan palvelija ja muutenkin niin erinomainen.
Hän tunsi niin, mutta se ei ollut totta. Jumala toi hänet ulos luolasta -
ja näytti hänelle sarjan ihmeitä. Myrsky oli niin vahva, -
että se hajotti kalliot palasiksi. Olen ollut kovissa tuulissa, -
mutta en ole nähnyt tuulen särkevän kallioita. Se oli yliluonnollista.
Myrskyn jälkeen tuli maanjäristys, mutta Herra ei ollut siinäkään.
Sitten tuli tulta, mutta Herra ei ollut tulessakaan. Tässä on kyse siitä, -
että Elia oli nähnyt paljon upeita ja ihmeellisiä Jumalan tekoja.
Hän oli nähnyt kuolleista heräämisen, sen, kuinka korpit ruokkivat häntä, -
jauhojen ja öljyn moninkertaistumisen, tulen taivaasta -
ja sateen pitkän kuivuuden jälkeen. Suurten ihmeiden kanssa on vaara, -
että emme enää huomaa Jumalan toimintaa, ellei Hän tee ihmeitä.
Niitä tapahtuu kyllä, ja Jumala voi liikkua ihmeellisellä tavalla, -
mutta Hänen yleisin tapansa puhua meille on hiljainen ääni sisällämme.
On tärkeää kuulla tuo ääni eikä aina vain odottaa ihmeitä.
Emme huomaa Jumalan puhetta arkisten asioiden kautta, -
jos odotamme kovaa ääntä, salamoita ja jyrinää.
Useimmat meistä keskittyvät eniten lihaan ja luonnollisiin asioihin.
Emme kulje hengen tai uskon johdatuksen mukaan.
Haluamme Jumalan puhuvan jollakin väkevällä, ihmeellisellä tavalla, -
emme hiljaisella äänellä sisällämme.
Yhteen aikaan minulla oli joka viikko kuusi raamattutuntia -
kolmessa eri osavaltiossa, joten matkustin paljon.
Jokaisella raamattutunnilla kävi noin 50―100 ihmistä.
Jumala sanoi, että oli muutoksen aika. Kaikki elämässäni muuttuisi.
Menin erääseen kokoukseen, jossa oli noin 10 000 ihmistä.
Vaikka olin vain pisara tuossa joukossa, uskoin Jumalan puhuvan.
Halusin profetian elämääni. Istuin ylhäällä piippuhyllyllä.
Olimme melkein katon rajassa, mutta uskoin, että Jumala puhuisi -
minulle tuon pastorin kautta, joka johti kokousta.
Rukoilin silmät kiinni, ja kun avasin silmäni, pastori osoitti minua kohti.
Hän keskeytti saarnansa ja alkoi profetoida.
Profetia kuului: "Et enää tee sitä, mitä olet tehnyt. Kaikki muuttuu.
Johdan sinut uuteen paikkaan." Hän puhui juuri niitä asioita, -
jotka koin hengessäni, ja ajattelin, että tämä on ihme ja vahvistaa ne.
Lopuksi pastori kysyi: "Ymmärsitkö?", ja mainitsi erään miehen nimen.
Minun ja pastorin välissä seisoi mies, jonka nimen hän oli maininnut.
Profetia oli hänelle, ei minulle.
Pettyneenä sanoin Jumalalle: "Tuo oli juuri sitä, mitä kaipasin."
Jumala kysyi: "Jos profetia olisi ollut sinulle, olisitko saanut uutta tietoa?
Oliko siinä mitään, mistä en ole jo puhunut sinulle?" "Ei, Herra", sanoin.
Ymmärsin, että olin vain halunnut saada jotakin suurta ja ihmeellistä.
Olisin halunnut, että kaksi kissaa kulkee oikealle ja koira vasemmalle, -
jotta voisin olla varma, että Jumala puhui minulle. Hän nuhteli minua -
ja kysyi, miksen luottanut siihen, että Hän puhui sydämeeni.
Kotona päätin tehdä muutokset, ja se oli sitä, mitä Herra halusikin.
Uskon siis, että koska Elia oli nähnyt kaikki nuo upeat ja ihmeelliset asiat, -
hän ei enää kuunnellut Jumalan hiljaista ääntä sisällään.
Jumala näytti nuo ihmeelliset asiat, tulen, tuulen ja maanjäristyksen, -
mahtavat luonnonvoimat, ja sitten tuli hiljainen tuulen humina.
Sen kuuleminen teki Eliaan paljon suuremman vaikutuksen -
kuin maanjäristys, myrsky ja tuli.
Voin kertoa, että olen nähnyt todella ihmeellisiä asioita.
Olen kutsunut minulle ennalta tuntemattomia ihmisiä nimeltä, -
ja Jumala on toiminut kauttani niin voimallisesti, -
että olen vain katsonut sitä ihmeissäni.
Minut on temmattu Jumalan läsnäoloon 4,5 kuukaudeksi.
Silti ihmeellisin asia on ollut se, että Jumala puhuu sydämeeni.
Siihen ei tarvita korvin kuultavaa ääntä tai suuria ihmeitä.
Se, että Jumala puhuu suoraan minulle, vaikuttaa minuun eniten.
Se on suurinta, mitä Jumala voi tehdä.
Jumala on jo puhunut joillekin teistä, mutta ette luota siihen.
Haluaisitte vielä vahvistuksen, eikä se olekaan täysin väärin.
Jumala ymmärtää heikkoutemme ja kohtaa meidät siellä, missä olemme, -
mutta suurinta uskoa on se, että toimimme sen mukaan, -
mitä Jumala puhuu sydämeemme, emmekä tarvitse ihmeitä -
tai monia vahvistuksia, vaan uskomme sen, mitä Jumala meille sanoo.
Se on suurinta uskoa. Minulla on aiheesta opetus, -
jossa vertaan Matteuksen luvun 8 sadanpäällikköä, joka sanoi: -
"sano ainoastaan sana, niin minun palvelijani paranee", -
opetuslapsi Tuomaaseen, joka ei uskonut, kun muut opetuslapset -
kertoivat nähneensä Jeesuksen ylösnousseena. Tuomas sanoi: -
"Ellen näe hänen käsissään naulojen jälkiä ja pistä sormeani naulojen -
sijoihin ja pistä kättäni hänen kylkeensä, en minä usko".
Pian Jeesus ilmestyi heille, antoi Tuomaksen tehdä näin -
ja sanoi: "äläkä ole epäuskoinen, vaan uskovainen".
Tuomas heittäytyi maahan sanoen: "Minun Herrani ja minun Jumalani!"
Jeesus vastasi: "Sentähden, että minut näit, sinä uskot.
Autuaat ne, jotka eivät näe ja kuitenkin uskovat!"
Ne, jotka uskovat Sanan perusteella ovat siis autuaampia kuin ne, -
jotka tarvitsevat konkreettisen vahvistuksen uskoakseen.
Silti nykyisinkin useimmat haluaisivat ihmeitä ja profetioita, -
eivät pelkkää Jumalan Sanaa ja Hänen hiljaista puhettaan.
Jakeessa Matt. 8:10 Jeesus sanoi sadanpäällikölle: -
"en ole kenelläkään Israelissa löytänyt näin suurta uskoa."
Kun Herra näytti minulle tämän, lakkasin rukoilemasta unia, näkyjä -
ja yliluonnollisia enkeli-ilmestyksiä. Halusin suuremman siunauksen.
Haluan olla ihminen, joka vain uskoo Jumalan Sanaan ja toimii.
Tätä Jumala opetti Elialle. Hän näytti upeita asioita, muttei ollut niissä.
Jumala oli hiljaisessa huminassa. Tuota ääntä Elia oli kuunnellut -
jo luvussa 17, kun Jumala käski hänen julistaa kuivuuden Ahabille.
Tuo sama ääni oli käskenyt hänen mennä Keritin purolle ja Sarpatiin, -
herättää lesken pojan kuolleista, kutsua tulen ja lopettaa kuivuuden.
Tuo ääni oli nostanut Elian asemaan, jossa tämä vaikutti koko kansaan.
Elian oli opittava jälleen kuuntelemaan Jumalan ääntä sisällään.
Jumala puhuu sydämessämme. Hän voisi kirjoittaa asiansa pilviin -
tai laittaa linnun istumaan olallesi ja kertomaan, mitä sinun tulee tehdä.
Hän voi tehdä mitä vain, saihan Hän Bileamin aasinkin puhumaan.
Hän voi tehdä kaiken tuon, mutta Hän on uskon Jumala.
Hepr. 11:6 "ilman uskoa on mahdoton olla otollinen".
Jumala puhuu sydämellesi enemmän kuin edes huomaat.
Hän pitää erityisesti siitä, ettemme juokse ihmeiden perässä, -
vaan seuraamme Hänen Sanaansa ja hiljaista ääntään.
Siihen Jumala mielistyy.
Hän on puhunut joillekin teistä, mutta ette ole totelleet kaikkea sitä.
Hän sanoo teille tänään, että teidän on lakattava etsimästä -
tuulta, tulta ja maanjäristystä ja kuunneltava Hänen puhettaan.
Kuvittele paikka, jossa erilaisista taustoista tulevat ihmiset -
voivat rakentaa elämänsä Jumalan totuuden lujalle perustalle.
Paikka, jossa Raamatun tuntemus ja käytännön palvelu ovat tasapainossa.
Paikka, jossa opetuslapseus on elämäntapa -
ja yhteys Jumalan ja ihmisten välillä kuin raikasta vuoristoilmaa.
Kuvittele Charis-raamattukoulu.
Jos olet unelmoinut siitä, että Jumala saisi koskettaa elämääsi, -
on aika ottaa ensimmäinen iso askel ja ilmoittautua Charis-kouluun.
Uudet tilamme Coloradossa avataan myöhemmin tänä vuonna, -
jotta yhä useammat muutoksentekijät voisivat aloittaa tämän matkan -
viedäkseen hyvän uutisen Jumalan armosta ja rakkaudesta maailmaan, -
joka janoaa totuutta.
Nettisivuiltamme löydät lisätietoa raamattukouluistamme.
Etsi itseäsi lähin koulu ja astu sisään suunnitelmaan, -
joka Jumalalla on sinua varten.
Charis-raamattukoulu on muuttanut ihmisiä ja maailmaa vuodesta 1994.
Andrewin opetussarja Eliasta on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Eliasta" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös tilata kaikki nämä tuotteet "Opetusta Eliasta" -pakettina, -
johon kuuluu kirja, työkirja sekä opetus joko CD- tai DVD-muodossa.
Koko paketin listahinta on 42,50 puntaa, -
mutta tänään saat sen 26 punnalla.
Voit tilata tuotteet nettisivujemme kautta.
Opetussarjan neljäs osa kertoo Elian lankeemuksesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoja Andrewin tulevista tapahtumista.
Lokakuussa 2013 hän on Australian Victor Harborissa, -
Melbournessa, Carrarassa ja Gold Coastissa.
Marraskuussa hän vierailee Louisianassa ja Teksasissa -
ja tammikuussa Phoenixissa ja Coloradossa.
Lisätietoja tapahtumista alueellasi saat nettisivuiltamme.
MUUTA ELÄMÄSI. MUUTA MAAILMA.
Investoi Charis-raamattukouluun ja Andrew Wommackin työhön
Suomennos: Anni Lähteenmäki